钦定古今图书集成/明伦汇编/闺媛典/第178卷 > 赵应登妻仝氏
## 钦定古今图书集成/明伦汇编/闺媛典/第178卷 > 赵应登妻仝氏

按《砀山县志》：“仝氏，乡民赵应登妻，生员仝道女。应登
病亡，氏年十七，怀抱两月，遗孤日夜号哭，奄奄就毙。
翁汝译姑王氏涕泣曰：‘儿不幸死，吾两人惟视此雏，
方赖汝以不绝，奈何若是’？氏泣应，以养育自任。舅姑
相继殁，营葬成礼。会岁潦荐饥，孀姑茕茕倍常辛苦，
而志节益坚。年八十九卒。”